text: Tað hevur ikki gingið eftir vild hjá mansliðunum Neistanum og Team Klaksvík sum um vikuskiftið hava roynt seg í European Cup-hondbólti
text: #000004
text: Team Klaksvík hevur verið í Tuzla í Bosnia Hersegovina og tapti samanlagt 53-37. Fyrri dysturin, sum varð leiktur fríggjakvøldið endaði 30-19 til RK Sloboda, og seinna dystin vann Sloboda eisini 23-18.
text: #000005
text: Hjá Neistanum var veruligt skrædl í fyrra dystinum móti ísraelska Yuvalim HC í gjár. Ellivu mál vóru á muni, 34-23, og tí var ógvuliga trupult at koma aftur í seinna dystinum í dag.
text: #000006
text: Neistamenn reistu seg tó nakað í dag, og í steðginum var 16-16. Ísaraelittar vóru tó stinnari, og vunnu 30-26 og samanlagt 64-49.
text: #000007
text: Evropeiska ævintýri hjá Neistanumn og Team Klaksvík er harvið liðugt á hesum sinni. H71 og VÍF byrja í øðrum umfari, og tað er greitt, at bæði liðini spæla á báðar dystirnar á útivølli.
text: #000008
text: 11. oktober og 13. oktober spælir H71 móti kroatiska MRK Trogir, og VÍF spælir 14. og 15. oktober í móti Handball Esch í Luksemborg.
text: #000009
text: Brandur skoraði sítt fyrsta mál fyri Fredrikstad
text: #000016